open-index/open-wikipedia-markdown huggingface dataset:
ला पास विभाग, बोलिविया

**ला पास** बोलिविया का एक प्रशासनिक विभाग (देपार्तामेन्त) है जो उस देश के पश्चिम भाग में स्थित है। इसकी सरहद पेरू से लगती है। प्रसिद्ध पर्वतीय टीटीकाका झील इस विभाग इस विभाग और पेरू के बीच में पड़ती है। इस विभाग की राजधानी ला पास शहर है जो पूरे देश की प्रशासनिक राजधानी भी है।

## विभाग के कुछ दृश्य

File:Madidi park.JPG|मादीदी राष्ट्रीय उद्यान
File:IEMIBSA.jpg|एक गिरजा
File:Pinkill Phust'irinakamp Sullka Mayuranakampi.JPG|एक आएमारा जलसा


## इन्हें भी देखें
*बोलिविया के विभाग

## सन्दर्भ


श्रेणी:ला पास विभाग (बोलिविया)
श्रेणी:बोलिविया के विभाग
सालार दे उयुनी

**सालार दे उयुनी** (स्पेनी: Salar de Uyuni), जिसे **सालार दे तुनुपा** (स्पेनी: Salar de Tunupa) भी कहा जाता है, दुनिया का सबसे बड़ा नमक का मैदान है। १०,५८२ वर्ग किमी के क्षेत्रफल (लगभग भारत के त्रिपुरा राज्य के बराबर) वाला यह नमक का मैदान बोलिविया के पोतोसी व ओरूरो विभागों में स्थित है। यह ३,६५६ मीटर (११,९९५ फ़ुट) की ऊँचाई पर ऐन्डी पर्वत शृंखला के छोर पर स्थित है।

## विवरण
सालार दे उयुनी कुछ प्रागैतिहासिक झीलों में बदलाव के कारण बन गया था। वर्तमान काल में यह कई मीटर मोटी नमक की परत वाला मैदान है जिसके नीचे एक अत्यंत खारे पानी का सरोवर है। इस निचले सरोवर में लिथियम का घनत्व बहुत है और अनुमान लगाया गया है कि विश्व का ३०% से ७०% प्राप्त किया जा सकने वाला लिथियम इसी स्थान पर है। अनुमान लगाया गया है कि सालार दे उयुनी में १० अरब टन नमक जमा हुआ है।

## इन्हें भी देखें
*इस्ला इन्काउआसी
*नमक के मैदान

## सन्दर्भ


श्रेणी:नमक के मैदान
श्रेणी:पोतोसी विभाग
श्रेणी:ओरूरो विभाग
श्रेणी:दक्षिण अमेरिका की बन्द जलसम्भरीय झीलें
इस्ला इन्काउआसी

**इस्ला इन्काउआसी** (स्पेनी: Isla Incahuasi) एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला इन्काउआसी उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी 'द्वीप' हैं, मसलन पास का इस्ला देल पेस्कादो।

## नामोत्पत्ति
'इस्ला' का अर्थ स्पेनी भाषा में 'द्वीप' होता है। 'इन्का' से तात्पर्य दक्षिण अमेरिका के ऐतिहासिक इन्का समुदाय का है। 'उआसी' का अर्थ स्थानीय केचुआ भाषा में 'घर' होता है। यानि 'इस्ला इन्काउआसी' क मतलब 'वह द्वीप जो इन्काओं का धर है' होता है।

## इन्हें भी देखें
*इस्ला देल पेस्कादो
*सालार दे उयुनी

## सन्दर्भ


श्रेणी:पोतोसी विभाग
इस्ला देल पेस्कादो

**इस्ला देल पेस्कादो** (स्पेनी: Isla del Pescado), जो **इस्ला दे लोस पेस्कादोरेस** (स्पेनी: Isla de los Pescadores) और **कुहिरी** (स्पेनी: Cujiri) के नामों से भी जाना जाता है, एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला देल पेस्कादो उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी द्वीप हैं, मसलन पास का इस्ला इन्काउआसी।

## नामोत्पत्ति
'इस्ला' का अर्थ स्पेनी भाषा में 'द्वीप' होता है और 'पेस्कादो' का मतलब 'मछली' है। यह द्वीप दूर से मछली की आकृति प्रस्तुत करता है जिस वजह से इसका नाम पड़ा है।

## इन्हें भी देखें
*सालार दे उयुनी
*इस्ला इन्काउआसी

## सन्दर्भ


श्रेणी:पोतोसी विभाग
ओरेनबूर्ग ओब्लास्त

ओरेनबूर्ग, रूस का एक ओब्लास्त (области या प्रांत) है। सोवियत संघ के ज़माने में, १९३८ से १९५७ तक, इसका नाम बदलकर **च्कालोव ओब्लास्त** रखा गया था।

## विवरण
ओरेनबूर्ग ओब्लास्त की दक्षिणी सीमाएँ काज़ाख़स्तान से लगती हैं। यूराल नदी इस ओब्लास्त की प्रमुख जलधारा है।

## लोग
२०१० की जनगणना के हिसाब से ओरेनबूर्ग ओब्लास्त के समुदाय इस प्रकार थे: रूसी (७५.९%), तातार (७.६%), काज़ाख़ (६%), युक्रेनी (२.५%), बाशक़ीर (२.३%), मोर्दवीनी (१.९%), जर्मन (०.६%), चुवाश (०.६%), अज़ेरी (०.४%) और बेलारूसी (०.३%)।

## सन्दर्भ


श्रेणी:ओरेनबूर्ग ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
पोतोसी विभाग

**पोतोसी** बोलिविया का एक प्रशासनिक विभाग (देपार्तामेन्त) है जो उस देश के दक्षिणी-पश्चिमी भाग में स्थित है। इस विभाग का अधिकतर भूभाग एक शुष्क पहाड़ी इलाक़ा है और इसके पश्चिमी भाग में एक बड़ा पठार जिसमें सालार दे उयुनी नामक विश्व का सबसे बड़ा नमक का मैदान स्थित है। स्पेनी साम्राजय के ज़माने में पोतोसी उस सम्राजय का सबसे अमीर क्षेत्र हुआ करता था। यहाँ पर चांदी की खाने थीं जहाँ से चांदी निकालकर यूरोप भेजा जाता था।

## विभाग के कुछ दृश्य

File:Habitante de San Pablo de Lípez.jpg|सान पाबलो दे लीपेस में एक स्त्री
File:Vista del Salar de Uyuni.JPG|सालार दे उयुनी में नमक का मैदान


## इन्हें भी देखें
*बोलिविया के विभाग

## सन्दर्भ


श्रेणी:पोतोसी विभाग
श्रेणी:बोलिविया के विभाग
चेल्याबिन्स्क ओब्लास्त

चेल्याबिन्स्क, रूस का एक ओब्लास्त (области या प्रांत) है जो यूराल पर्वतों के दक्षिणी क्षेत्र में यूरोप और एशिया के महाद्वीपों की आपसी सीमा पर स्थित है।

## लोग
२०१० की जनगणना के हिसाब से चेल्याबिन्स्क ओब्लास्त के समुदाय इस प्रकार थे: रूसी (८३.८%), तातार (५.४%), बाशक़ीर (४.८%), युक्रेनी (१.५%), काज़ाख़ (१%), जर्मन (०.५%), बेलारूसी (०.४%), मोर्दवीनी (०.२%) और आर्मेनियाई (०.३%)।

## सन्दर्भ


श्रेणी:चेल्याबिन्स्क ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
साईकल

साईकल का उत्पादन पहली बार १९वी सदी मैं हुआ था। और अब इन्कि संख्या अरबों मैं है। विश्व मैं अधिक्तर लोगों के लिये ये यात्रा का प्राथमिक साधन है। इसकी लोकप्रियता का एक करण यह है कि इसमें किसी प्रकार के इन्धन कि आवश्यकता नहीं पड़ती, एवं यह यात्रा के दुसरे साधनो से सस्ता होता है।

## साईकल का इतिहास

फ़्राँसे में मोशिए दे सिवरांक नाम का एक बालक था उसको चार पहियों वाला घोड़े का खिलौना बहुत पसंद था। जिस दिन उसका एक जन्म दिन था उसके पिता ने उसको शाम को एक डिब्बा दिया उसने झटपट उसको खोला तो वही घोड़े का खिलौना निकाला
उस में चार पहिए लगे थे वह इसको पाकर इतना ख़ुश हुआ की जैसे उसके अपने पैरों में मानो पहिए लग गये हों।

जब मोशिए बड़ा होने लगा, वो उस खिलौने से खेलने की उम्र पार कर चुका था पर वह बड़ा हो कर भी अक्सर सोचता कि कोई ऐसी सवारी बने जो घोड़े जैसी हो क्यों कि वो अब उस घोड़े की सवारी का मज़ा नही भुला था| आख़िर एक दिन मोशिए का यह सपना सच हो गया उसने उस घोड़े के खिलौने के आधार पर ही एक सवारी बनाई उस में केवल दो पहिए लगाए - यही विश्व की पहली साईकिल थी।

## सन्दर्भ

श्रेणी:वाहन
सान्ता क्रूस विभाग, बोलिविया

**सान्ता क्रूस** बोलिविया का एक प्रशासनिक विभाग (देपार्तामेन्त) है जो उस देश के पूर्वी भाग में स्थित है। यह उस देश का सबसे बड़ा विभाग है और सब विभागों में सबसे धनवान भी है। यहाँ प्राकृतिक गैस के बड़े भण्डार हैं। बोलिविया के अन्य भागों की तुलना में यहाँ यूरोपी नस्ल के अधिक लोग रहते हैं।

## विभाग के कुछ दृश्य

File:Forest, Santa Criz Dept, Bolivia.jpg|सान्ता क्रूस में जंगल
File:Cataratas Arcoiris Bolivia.png|जल-प्रपात
File:20090221175641!San Rafael church altar adjusted.jpg|सान राफ़ाऍल दे वेलास्को का गिरजा


## इन्हें भी देखें
*बोलिविया के विभाग

## सन्दर्भ


श्रेणी:सान्ता क्रूस विभाग (बोलिविया)
श्रेणी:बोलिविया के विभाग
सर्वतत्व सिद्धांत

[thumb|230px|सर्वतत्व सिद्धांत के द्वारा [मन्दाकिनी|आकाशगंगाओं से लेकर उपपरमाणविक कण तक के स्तरों की भौतिक समझ उपलब्ध हो जाएगी]]
**सर्वतत्व सिद्धांत** या **हर चीज़ का सिद्धांत** या **सब कुछ का सिद्धांत** (Theory of everything) सैद्धांतिक भौतिकी का एक कल्पित सिद्धांत है जो हमारे भौतिक ब्रह्माण्ड में घट सकने वाली हर चीज़ को वैज्ञानिक दृष्टि से समझाने की क्षमता रखता होगा। अगर यह सिद्धांत स्पष्ट हो जाता है तो ऐसा कोई भी प्रयोग नहीं होगा जिसके नतीजे के बारे में पहले से ही सही भविष्यवाणी करनी सम्भव न हो। यह सिद्धांत अन्य सभी ज्ञात सिद्धांतो को एक-दूसरे से जोड़ने का भी काम करेगा। वैज्ञानिकों द्वारा सर्वतत्व सिद्धांत ढूंढने का एक मुख्य कारण प्रमात्रा यान्त्रिकी (क्वान्टम मकैनिक्स) और सामान्य सापेक्षता (थीओरी ऑफ़ रॅलॅटिविटि) के बीच में तालमेल बनाना है। बिना इस सिद्धांत के मिले यह दोनों मूल सिद्धांत कुछ पहलूओं में एक-दूसरे का खंडन करते हैं।

## आधुनिक भौतिकी

### सिद्धांतों के परंपरागत अनुक्रम
सर्वतत्व सिद्धांत सभी मूलभूत अन्योन्य क्रियाओं (गुरुत्वाकर्षण, प्रबल और वैद्युतदुर्बल अन्योन्य क्रियाओं) का एकीकृत सिद्धांत है।

### स्ट्रिंग सिद्धांत और एम-सिद्धांत

ई सं 1990 के लगभग बहुत से वैज्ञानिकों को विश्वास था कि 11-विमिय एम-सिद्धांत, जिसे पाँच पर्टर्बेटिव (विचलन) परमस्ट्रिंग सिद्धांतों में से एक द्वारा कुछ सीमाओं के द्वारा व्याख्या की जाती है और अन्य अधिकतम परम-सममितिय 11 विमिय परमगुरुत्व द्वारा, सर्वतत्व सिद्धांत है। तथापि, इस विषय पर व्यापक आम राय नहीं थी।

## इन्हें भी देखें
*स्ट्रिंग सिद्धांत

## सन्दर्भ


श्रेणी:सैद्धांतिक भौतिकी
भौतिक विज्ञान में अनसुलझी पहेलियों की सूची

भौतिक विज्ञान में कुछ अनसुलझी पहेलियाँ सैद्धांतिक हैं, कहने का मतलब यह है कि उपलब्द्ध सिद्धांत कुछ प्रायोगिक परिणामों अथवा कुछ प्रेक्षित परिघटनाओं को समझाने में सक्षम नहीं हैं। अन्य प्रायोगिक हैं, जिसका मतलब यह है कि किसी परघटना को विस्तार से समझने अथवा किसी प्रस्तावित सिद्धांत का परिक्षण करने के लिए प्रयोग का निर्माण करना कठिन है।

## उपक्षेत्रों की अनसुलझी पहेलियाँ
### ब्रह्माण्ड विज्ञान और सामान्य सापेक्षता
; ब्रह्माण्ड विस्तार: क्या ब्रह्माण्ड के विस्तार सम्बंधी सिद्धांत सही है? और यदि हाँ तो इस युग का विवरण क्या है? परिकल्पित विस्तार क्षेत्र क्या है जो विस्तार के लिए उत्तरदायी है? 
; आकाशवृत समस्या:
; ब्रह्माण्ड का भविष्य:
; ब्रह्माण्ड का अन्त:
; गुरुत्वीय तरंगे:
; बेरियॉन असममिति:
; अदृश्य पदार्थ:
; अदृश्य ऊर्जा:
; अदृश्य प्रवाह:
; CMB समदैशिकता का दीर्घवृतीय संरेखण:
; ब्रह्माणड प्रतिरूप:

### क्वांटम गुरुत्व
; निर्वात निर्वहण:
; क्वांटम गुरुत्व:
; कृष्ण कोटर, कृष्ण कोटर सूचना विरोधाभास और कृष्ण कोटर विकीरण:
; अधि-विमा:

### उच्च ऊर्जा भौतिकी/कण भौतिकी
; हिग्स प्रक्रिया:
; उत्क्रम समस्या:
; एकल चुम्बकीय ध्रुव:
; प्रोटॉन क्षय और स्पिन पहेली 
### खगोल विज्ञान और खगोल भौतिकी
; जेट अभिवृद्धि चकति:
; कॉरोना तापन समस्या:
; विशालकाय कृष्ण कोटर:
; महानोवा:

### नाभिकीय भौतिकी
; क्वांटम क्रोमोगतिकी:
; स्थायित्व द्वीप:
### संघनित पदार्थ भौतिकी
; अकेलास ठोस:
; उच्च ताप अतिचालकता:
; द्रव स्फटिक:
; संस्थिति अनुक्रम:
### जीवविज्ञान भौतिकी
; गुणसुत्रीसंयोजक सुघट्यता:
; प्रतिरक्षा प्रणाली:
### अन्य समस्याएँ

## सन्दर्भ

## बाहरी कड़ियाँ

*
समारा ओब्लास्त

**समारा ओब्लास्त** (रूसी: Сама́рская о́бласть, अंग्रेज़ी: Samara Oblast) रूस का एक ओब्लास्त (области या प्रांत) है। सोवियत संघ के ज़माने में, १९३६ से १९९० तक, इसका नाम **कुय्बिशेव ओब्लास्त** (Ку́йбышевская о́бласть, Kuybyshev Oblast) था। इस ओब्लास्त की राजधानी भी 'समारा' नामक शहर ही है।

## लोग
२०१० की जनगणना के हिसाब से समारा ओब्लास्त के समुदाय इस प्रकार थे: रूसी (८५.६%), तातार (४.१%), चुवाश (२.७%), मोर्दवीनी (२.१%), युक्रेनी (१.४%) और आर्मेनियाई (०.७%)।

## सन्दर्भ


श्रेणी:समारा ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
बेल्गोरोद ओब्लास्त

**बेल्गोरोद ओब्लास्त** (रूसी: Белгоро́дская о́бласть, अंग्रेज़ी: Belgorod Oblast) रूस का एक ओब्लास्त (области या प्रांत) है। इस ओब्लास्त की राजधानी भी 'बेल्गोरोद' नामक शहर ही है। यह रूस के सुदूर पश्चिम में स्थित है और इसकी सीमाएँ युक्रेन को लगती हैं।

## लोग
२०१० की जनगणना के हिसाब से बेल्गोरोद ओब्लास्त के समुदाय इस प्रकार थे: रूसी (९४.४%), युक्रेनी (२.८%), आर्मेनियाई (०.५%), अज़ेरी (०.३%) और तुर्क (०.३%)।

## ओब्लास्त के कुछ दृश्य

File:Valuj 1.jpg|वालुय नदी
File:Belgorod Smolensky church.JPG|बेल्गोरोद शहर का स्मोलेन्स्की गिरजा
File:Панорама центральной части Белгорода.JPG|बेल्गोरोद शहर
File:Новый железнодорожный вокзал Белгорода.JPG|रेलवे स्टेशन 


## सन्दर्भ


श्रेणी:बेल्गोरोद ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
मैक्सवेल मोंटेस

मैक्सवेल मोंटेस (Maxwell Montes), शुक्र ग्रह पर इश्तार टेरा में स्थित एक पर्वतीय क्षेत्र है। यह ग्रह की सबसे ऊंची चोटी (11 किमी ऊंचाई) को सम्मिलित करता है। इसका नामकरण स्कॉटीश भौतिकविद् जेम्स क्लैर्क मैक्सवेल (1831-1879) पर हुआ है।

## सन्दर्भ
यूरी की रात

**यूरी की रात** (मुख्यतः विश्व भर में अपने अंग्रेज़ी नाम **Yuri's Night** (यूरीस् नाईट) से प्रसिद्ध) अंतरराष्ट्रीय उत्सव है जो हर वर्ष 12 अप्रैल के दिन मनाया जाता है। यह अंतरिक्ष अन्वेषण की बड़ी उपलब्धियों के उपलक्ष्य में मनाया जाता है। यूरी गगारिन द्वारा की गई अंतरिक्ष में प्रथम मानव उड़ान से इस दिवस को अपना यह नाम मिला। गगारिन ने 12 अप्रैल 1961 के दिन वोस्तोक 1 द्वारा अंतरिक्ष के लिए उड़ान भरी थी, जो मानव इतिहास में मील का पत्थर साबित हुआ।

## सन्दर्भ

श्रेणी:मानव अंतरिक्ष उड़ान
कौमवेना जिला

**कौमवेना** सूरीनाम का जिला है, जो देश के उत्तर में स्थित है। यह सूरीनाम नदी के दाहिने किनारे पर है। नियूव-एम्स्टर्डम जिले की राजधानी है तथा एलायंस अन्य मुख्य शहर है। जिले की आबादी 25,200 है तथा इसका कुल क्षेत्रफल 2,353 वर्ग किलोमीटर है। इसमें छह रिसॉर्ट हैं।

सूरीनाम के सबसे घनी आबादी वाले जिलों में से एक कौमवेना अपनी आय के लिए मुख्यतः कृषि पर निर्भर रहता है। यहाँ बाग़ान 17वी शताब्दी में प्रथम डच शासन के दौरान से ही लगाए जाते हैं।

कई छोटे औपनिवेशिक किलों के साथ-साथ, नियूव-एम्स्टर्डम द्वितीय एंग्लो-डच युद्ध के दौरान कौमवेना क्षेत्र की रक्षा के लिए निर्मित बड़े किले का घर भी है।

श्रेणी:सूरीनाम के जिले
इस्लामियत

**इस्लामवाद** (इस्लाम + वाद, अरबी: إسلام سياسي इस्लाम सियासी, "राजनीतिक इस्लाम ', या الإسلامية अल इस्लामिया) एक ऐसा कान्सेप्ट है जिसका अर्थ विवाद का विषय है। इस्लामवाद का अर्थ अनेकों प्रकार की सामाजिक एवं राजनैतिक कार्यों से है, जिनमें से कुछ ये हैं-
* कि सार्वजनिक जीवन और राजनैकि जीवन इस्लामी सिद्धान्तों के अनुसार चलना चाहिए, या
* कि सार्वजनिक जीवन और राजनैतिक जीवन में शत-प्रतिशत इस्लामी कानून (शरिया) लागू किया जाना चाहिए, या
* पश्चिमी जनसंचार माध्यमों में इस्लामवाद से आशय उन समूहों से है जो शरिया पर आधारित इस्लामी-राज्य स्थापित करना चाह्ते हैं,
* आमतौर पर इस्लामवाद को 'राजनैतिक इस्लाम' या इस्लामी कट्टरवाद का पर्यायवाची माना जाता है,
* इस्लामवादी शरिया लागू करने पर जोर दे सकते हैं; वैश्विक स्तर पर इस्लामी एकता पर जोर दे सकते है; किसी देश को इस्लामी राज्य घोषित करने पर जोर दे सकते हैं;
* या किसी देश पर गैर-मुस्लिम देश के प्रभाव को कम करने या हटाने पर जोर दे सकते हैं,
* मुसलमानी देशों में 'इस्लामवाद' के समर्थक इसको सकारात्मक अर्थ  में लेते हैं।

२०वीं शताब्दी के प्रमुख इस्लामवादी चेहरे ये हैं- हसन अल-बन्ना, सय्यिद कुत्ब, अबुल अल मौदूदी और रुहोल्ला खोमैनी। 

इस्लामवाद विचारधाराओं का एक सेट है, जो यह मानता है कि " इस्लाम को सामाजिक और राजनीतिक के साथ ही व्यक्तिगत जीवन मार्गदर्शन करना चाहिए। " इस्लामवाद एक विवादास्पद नवनिर्मित प्रयोग है और इसकी परिभाषा कभी कभी बदलती रहती है। अग्रणी इस्लामवादी विद्वान शरीयत (इस्लामी कानून) के क्रियान्वयन, अखिल इस्लामी राजनीतिक एकता पर जोर देते हैं और मुस्लिम दुनिया में गैर मुस्लिमों के प्रभाव, विशेष रूप से पश्चिमी सैनिकों, उनके आर्थिक, राजनीतिक, सामाजिक, या सांस्कृतिक प्रभावों को हटाने पर भी जोर देते हैं। वे मानते हैं कि ये सब इस्लाम के साथ असंगत हैं।

## सन्दर्भ

## इन्हें भी देखें
*इस्लाम के अनुसार विश्व का विभाजन

श्रेणी:इस्लामी आंदोलन
जेफ बेनेट

**जेफरी ग्लेन "जेफ" बेनेट** (अंग्रेजी: Jeffrey Glenn "Jeff" Bennett) या **जेफ बेनेट** (अंग्रेजी: Jeff Bennett) (जन्म २ अक्टूबर, १९६२) है एक अमेरिकी आवाज अभिनेता और गायक। वह सबसे अच्छा के रूप में जाना जाता है: की आवाज जॉनी ब्रेवो एक ही नाम का उपयोग करते हुए एक आवाज है कि एल्विस प्रेस्ली की तरह लग रहा था की श्रृंखला में। उन्होंने यह भी पेट्री की आवाज में है द लैंड बिफोर टाइम दूसरी फिल्म से आगे श्रृंखला, उन्होंने यह भी पेट्री की आवाज में है द लैंड बिफोर टाइम से श्रृंखला
2 फिल्म और उसके बाद डेक्सटर है लेबोरेटरी, डेक्सटर डैड में कार्टून नेटवर्क सीरीज, डेक्सटर है लेबोरेटरी और की वर्तमान आवाज़ है डिज़्नी है मिस्टर समी।

## फिल्मोग्राफी

## सन्दर्भ

## बाहरी कड़ियाँ
* 

श्रेणी:1962 में जन्मे लोग
श्रेणी:जीवित लोग
श्रेणी:अमेरिकी अभिनेता
आना दे अर्मास

**आना सेलिया दे आर्मास कासो** () एक क्यूबाई तथा स्पेनी अभिनेत्री है। वह वर्तमान में स्पेन, मैड्रिड में रहती है।

## जीवनी
आना दे अर्मास ने क्यूबा के राष्ट्रीय थियेटर स्कूल में भाग लिया। उनकी पहली सफलता 16 वर्ष की आयु में, एलेक्स गोंजालेज के साथ अभिनीत, "ऊना रोज़ा डे फ्रांस" था।
अप्रैल 2008 में, वह FHM पत्रिका के स्पेनिश संस्करण के कवर पर दिखाई दि।

## सन्दर्भ

## बाहरी कड़ियाँ

श्रेणी:अभिनेत्री
श्रेणी:जीवित लोग
श्रेणी:1988 में जन्मे लोग
अनुपम श्याम

**अनुपम श्याम** (२० सितंबर १९५७ – ८ अगस्त २०२१) एक भारतीय अभिनेता थे जो कि मुख्यतः बॉलीवुड की फिल्मों में खलनायक की भूमिका निभाते हैं।

## प्रारंभिक जीवन
प्रतापगढ़ से स्कूली शिक्षा के बाद अवध विश्वविद्यालय से स्नातक करने और फिर लखनऊ के भारतेन्दु नाट्य अकादमी से थियेटर की पढ़ाई करने वाले अनुपम श्याम ने दिल्ली के श्रीराम सेन्टर रंगमंडल में काम किया जिसके बाद वह राष्ट्रीय नाट्य विद्यालय (एनएसडी) के रंगमंडल में लंबे समय तक काम किया।

## फिल्मी करियर
अनुपम श्याम ने कई बड़ी राष्ट्रीय और अंतरराष्ट्रीय फिल्मों में भी काम किया जिसकी शुरुआत उन्होंने अंतरराष्ट्रीय फिल्म ‘द लिटिल बुद्धा’ से की। उसी दौरान उन्होंने चर्चित निर्देशक शेखर कपूर की फिल्म ‘बैंडिट क्वीन’ साइन की जिसमें उनका किरदार बाबा घनश्याम का था। उन्होंने एक फ्रेंच फिल्म ‘जया गंगा’ भी की। ऑस्कर विजेता फिल्म ‘स्लमडॉग मिलेनियर’ में उन्होंने एक अहम चरित्र को अंजाम दिया जो भीख मंगवाने के लिए बच्चों को अंधा बनाया करता है।

अनुपम ने एक और विदेशी फिल्म ‘द वारियर’ भी की जिसके मुख्य किरदार में प्रसिद्ध बॉलीवुड अभिनेता इरफान खान हैं। चर्चित अभिनेता रौशन सेठ के साथ उन्होंने निर्देशक महेश मथाये निर्देशित ब्रिटिश फिल्म ‘थ्रेड’ में काम किया जिसमें उनकी भूमिका एक ऋषि मुनि की है जिसे दर्शकों की भरपूर सराहना मिली।

अनुपम श्याम ने ‘शक्ति’, ‘हल्ला बोल’ और ‘रक्तचरित’ जैसी चर्चित फिल्में भी कीं। हल्ला बोल में उनके सह अभिनेताओं में प्रसिद्ध अभिनेता पंकज कपूर शामिल थे।

अभिनेता नसीरुद्दीन शाह के साथ उन्होंने एक फिल्म ‘परजानिया’ की जिसकी कहानी दंगे पर आधारित है। उन्होंने अभिनेता यशपाल के साथ हाल में एक फिल्म ‘दास कैपिटल’ की जो अभी फिल्म समारोहों में दिखायी गई।

उनकी आने वाली फिल्मों में ‘प्रणाम वालेकुम’ और ‘दुबई रिटर्न’ हैं। ‘दुबई रिटर्न’ में उनके सह कलाकार अभिनेता इरफान खान थे।

उनके बॉलीवुड के पसंदीदा अभिनेता राज कपूर, दिलीप कुमार, नसीरुद्दीन शाह, बलराज साहनी और इरफान खान और पसंदीदा फिल्म हाल में रिलीज़ हुई ‘पान सिंह तोमर’ थी।

## फिल्मोग्राफी
### फिल्म

* सरदारी बेगम (1996)
* दस्तक (1996)
* जया गंगा (1996)
* तमन्ना (1997)
* हजार चौरासी की मां (1998)
* दुश्मन (1998)
* सत्या (1998)
* दिल से (1998)
* इस तरह के एक लंबी यात्रा (1998)
* जख्म (1998)
* कच्चे धागे (1999)
* तक्षक (1999)
* दिल पे मत ले यार! (2000)
* बवंडर (2000)
* नायक (2001)
* कसूर (2001)
* लगान (2001)
* लव के लिए कुछ इस भी करेगा (2001)
* लज्जा (2001)
* वारियर (2001)
* ये दिल (2003)
*बाजार (2003)
* पाप (2004)
* हजारों ख्वाइशे तो ऐसी (2005)
* सब कुछ है कुछ भी नहीं (2005)
* राइजिंग: मंगल पांडे के गीत (2005)
* परजानिया (2005)
* जिज्ञासा (2006)
* गोलमाल (2006)
* धोखा (2007)
* हल्ला बोल (2008)
* स्लमडॉग मिलियनेयर (2008)
* राज - द मिस्ट्री जारी है (2009)
* अच्छा किया अब्बा (2009)
* वांटेड (2009)
* रक्त चरित्र 2 (2010)

### टेलीविज़न
* अम्मा और परिवार (1995)
* रिश्ते (सीज़न 3) (2005) 
* सीरियल क्योंकि जीना इसी का नाम है (2008)
* मन की आवाज-प्रतिज्ञा (2009) 
* आपका स्वागत है - बाज़ी मेहमान-नवाज़ी की (2013)
* हम ने ली है... शपथ (2013)

## सन्दर्भ

## बाहरी कड़ियाँ
* 

श्रेणी:1957 में जन्मे लोग
श्रेणी:२०२१ में निधन
श्रेणी:भारतीय फ़िल्म अभिनेता
श्रेणी:भारतीय अभिनेता
गब्बर पर्वत

**गब्बर पर्वत** भारत के गुजरात में बनासकांठा जिला स्थित एक छोटा सा पहाड़ी टीला है। यह प्रसिद्ध तीर्थ अम्बाजी से मात्र ५ कि.मी की दूरी पर गुजरात एवं राजस्थान की सीमा पर स्थित है। यहीं से अरासुर पर्वत पर अरावली पर्वत से दक्षिण पश्चिम दिशा में पवित्र वैदिक नदी सरस्वती का उद्गम भी होता है। इस स्थल की सागर सतह से ऊंचाई ४८० मी यानि १६०० फ़ीट है एवं क्षेत्रफ़ल 8.33&nbsp;कि.मी2 (5 वर्ग मील) है।

यह प्राचीन पौराणिक ५१ शक्तिपीठों में से एक गिना जाता है। पुराणों के अनुसार यहाम सती शव का हृदय भाग गिरा था। इसका संदर्भ *तंत्र चूड़ामणि* में भी मिलता है।

## सन्दर्भ

श्रेणी: गुजरात के तीर्थस्थान
श्रेणी: गुजरात के पर्वत
श्रेणी: गुजरात के शहर
श्रेणी: अम्बाजी
पार्क्स एण्ड रिक्रीएशन

***पार्क्स एण्ड रिक्रिएशन*** () अमेरिकी कॉमेडी टेलिविज़न शृंखला है जिसका प्रसारण एनबीसी टेलिविज़न नेटवर्क पर होता है। धारावाहिक की कहानी इंडियाना राज्य में स्थित एक काल्पनिक नगर पॉनी नगर में चलती है जहाँ की स्थानीय सरकार के पार्क्स एण्ड रिक्रिएशन (हिन्दी: उद्यान और मनोरंजन) विभाग में धारावाहिक के मुख्यतः किरदार कर्मचारी हैं। धारावाहिक में मुख्य किरदार की भूमिका एमी पोलर लॅज़ली नोप के रूप में निभाती हैं जो कि पार्क्स विभाग की एक चुस्त, मध्य स्तरीय कर्मचारी है।
शृंखला का सृजन ग्रैग डैनियल्स और माइकल शुर ने किया था तथा अप्रैल 9, 2009, को इसके पायलट प्रकरण का प्रसारण हुआ था। वर्तमान में यह अपने पाँचवे सत्र में है। इसमें एकल-कैमरे के फ़िल्माने के तरीके और मौक्युमेंट्री शैली का प्रयोग होता है, तथा ऐसा प्रतीत होता है कि वृत्तचित्र कर्मीदल सभी को फ़िल्मा रहे हैं।

लेखकों ने धारावाहिक के लिए स्थानीय कैलिफ़ोर्निया राजनीति पर शोध किया, शहरी योजनाकारों और निर्वाचित अधिकारियों के साथ परामर्श किया। दर्शकों की प्रतिक्रिया, जिसमें उन्होंने लॅज़ली के किरदार को बुद्धिहीन और मूर्ख जैसा बताया, के जवाब में पहले सत्र के पश्चात किरदार में लघु परिवर्तन हुए। लेखन कर्मचारियों ने अपने प्रकरणों में वर्तमान घटनाओं को शामिल करने की कोशिश की, जैसे पॉनी की सरकार का ठप पड़ जाना वास्तविक जीवन के वैश्विक वित्तीय संकट से प्रेरित था। कई अतिथि सितारों को धारावाहिक में शामिल किया जा चुका है और ये पात्र अक्सर कई प्रकरणों में दिखाई देते हैं।

अपने छह प्रकरणों वाले प्रथम सत्र के लिए धारावाहिक को मिश्रित से लेकर नकारात्मक समीक्षाएँ मिली थीं। हालांकि दूसरे सत्र में अपने प्रारूप और लहजे में बदलाव करने के पश्चात इसे उच्च आलोचनात्मक प्रशंसा प्राप्त हुईं। *पार्क्स एण्ड रिक्रीएशन* को विभन्न पुरुस्कार और नामांकन प्राप्त हुए हैं, इनमें टेलिविज़न जगत का प्रतिष्ठित प्राइमटाइम एम्मी पुरस्कार भी शामिल है। एमी पोलर को अपने अभिनय के लिए काफ़ी सराहना मिली है। *[[टाइम (अंग्रेज़ी पत्रिका)|टाइम्स]]* पत्रिका ने अपने 2012 वर्ष अंत के विशेष सूचियों के अंक में इसे सर्वश्रेष्ठ टेलिविज़न शृंखलाओं में सर्वोच स्थान दिया।

## सन्दर्भ

## बाहरी कड़ियाँ
*  एनबीसी पर
* 
* 
* पॉनी की वेबसाइट

श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी टेलिविज़न सिटकॉम
श्रेणी:अंग्रेज़ी भाषा के टीवी कार्यक्रम
श्रेणी:एनबीसी नेटवर्क कार्यक्रम
श्रेणी:मौक्युमेंट्री टेलिविज़न शृंखलाएँ
श्रेणी:कटूपहासत्मक टेलिविज़न कार्यक्रम
खगोल विज्ञान शब्द-कोश

यह शब्द-कोश खगोल विज्ञान के हिन्दी शीर्षकों के अभाव और उसकी वर्तनी को लेकर आ रही दिक्कतों को देखते हुए बनाया गया है। इंटरनेट पर इस विषय पर हिन्दी में बहुत कम सामग्री उपलब्ध होने के कारण विकिपीडिया पर लेखन के लिए अंग्रेजी लेखों का अनुसरण किया जाता है। इसलिए सुविधा के दृष्टीगत इसमें शीर्षकों को अंग्रेजी वर्णमाला के क्रमानुसार रखा गया है। यदि आपके पास शीर्षकों की संदर्भ सूत्र सहित जानकारी हो तो उसे इसमे जोडकर अपना योगदान दे। 
## A
Aphelion- अपसौर

Apogee- अपभू

Ascending node- आरोही पात

Asteroid- ग्रहिका

Astronautics- खगोलयानिकी

Astrophysics- खगोल भौतिकी

## B
Barnard's star- बर्नार्ड-तारा

Black Dwarf- कृष्ण वामन

Black Hole- कृष्ण छिद्र

## C
Celestial Body- खगोलीय पिण्ड

Chromosphere- वर्णमण्डल

Comet- धूमकेतु, पुच्छल तारा

Constellation- तारामंडल, नक्षत्र

Cosmology- विश्व विज्ञान

## D
Dwarf Planet- छोटा ग्रह

## E
Earth- पृथ्वी

Elongation- प्रसरकोण, सूर्यान्तर कोण

Expanding Universe- प्रसरणशील ब्रह्माण्ड

## G
Galaxy- मंदाकिनी

## L
Light year- प्रकाश वर्ष

## M
Magnetosphere- चुंबक मंडल

Mars- मंगल

Mercury- बुध

meteorite- उल्का पिण्ड

## N
Nadir- अधोबिंदु

Nebula- निहारिका

Neutron Star- न्यूट्रॉन सितारा

## O
Observer- पर्यवेक्षक

Outer Planet- बाह्य ग्रह

## P
Penumbra- उपछाया

Periastron- तारानीच, उपतारक

Perigalacticon- आकाशगंगानीच

Perigee- उपभू

Perihelion- उपसौर

Periodic Comet- आवर्ती धूमकेतु

Periodic Star- आवर्ती तारा

Planet- ग्रह

Planetesimal- ग्रहाणु

## S
Satellite- चंद्रमा

Space Probe- अंतरिक्ष अन्वेषी

Solar System- सौरमण्डल

Star- सितारा

Star catalogue- तारा सारणी

Subdwarf star- उपवामन तारा

Subgiant star- उप बृहत् तारा, उप दानव तारा

Sun- सूर्य

Sun Spot- सूर्य कलंक

Syzygy- युति-वियुति

## U
Umbra- प्रच्छाया

Universe- ब्रह्माण्ड

## V
Venus- शुक्र

## W
White dwarf- श्वेत वामन

## सन्दर्भ

श्रेणी:खगोलशास्त्र
क्रीक्समरीन

**क्रीक्समरीन** सन् १९३५ से सन् १९४५ तक जर्मनी की नौसेना का नाम है जो नाट्सी जर्मनी के काल में थी। इसने स्पेन के आंतरिक युद्ध तथा द्वितीय विश्वयुद्ध में भाग लिया था।

श्रेणी:नाज़ी जर्मनी
श्रेणी:द्वितीय विश्वयुद्ध
लुफ़्तफ़ाफ़ा

**लुफ़्तफ़ाफ़ा** नाट्सी जर्मनी काल में जर्मनी की वायुसेना थी।

श्रेणी:वायुसेनाओं का इतिहास
श्रेणी:विघटित वायुसेनाएँ
श्रेणी:जर्मन शब्द
एटलस प्रयोग

**एटलस** या **ए टोरोइडल एलएचसी एपरेटस** या **एक टोरोइड एलएचसी उपकरण** प्रयोग स्विट्जरलैंड और फ्रान्स में सर्न में स्थित लार्ज हैड्रान कोलाइडर (एलएचसी) पर बने दो बृहद् व्यापक प्रयोजन कण भौतिकी संसूचकों में से एक है।

इस प्रयोग में आँकड़े संरक्षित करने के लिए रूट प्रारूप का उपयोग किया जाता है।
## सन्दर्भ

## ये भी देखें
* सीएमएस प्रयोग
* लार्ज हैड्रान कोलाइडर
* सर्न
## बाहरी कड़ियाँ
* एटलस का आधिकारिक पृष्ठ

श्रेणी:भौतिकी
श्रेणी:कण भौतिकी
श्रेणी:लार्ज हैड्रॉन कोलाइडर
बर्नार्ड तारा

**बारनर्ड का तारा** (Barnard's star), जिसका बायर नाम "वी2500 ऑफ़ीयूकी" (V2500 Ophiuchi) है, सर्पधारी तारामंडल में नज़र आने वाला एक बहुत ही कम द्रव्यमान (मास) वाला लाल बौना तारा है। यह पृथ्वी से लगभग 6 प्रकाशवर्ष की दूरी पर स्थित है। मित्र तारे के मंडल के तीन तारों के बाद बारनर्ड का तारा ही पृथ्वी का सब से समीपी तारा है। यह एक M4 श्रेणी का तारा है और पृथ्वी से इसकी चमक (सापेक्ष कान्तिमान) को +9.5 मैग्नीट्यूड पर मापा गया है। आकाश में यह अपना स्थान बदलता रहता है इसलिए इसे "बारनर्ड का भागता तारा" भी कहते हैं। यह समय के साथ-साथ हमारे सौर मंडल के पास आता जा रहा है और वर्ष 11,800 ईसवी में सूरज से केवल 3.75 प्रकाशवर्ष दूर होगा और उसका सबसे समीपी तारा होगा।

## विवरण
बारनर्ड के तारे की अनुमानित आयु 7 से 12 अरब वर्ष के बीच है, जो हमारे सौर मंडल के सूरज की 4.57 अरब वर्ष की आयु से कहीं ज़्यादा है। संभव है के बारनर्ड का तारा आकाशगंगा (हमारी गैलेक्सी) के सब से पुराने तारों में से एक हो। बारनर्ड के तारे का द्रव्यमान (मास) सूरज के द्रव्यमान का केवल 17% और उसका व्यास (डायामीटर) सूरज के व्यास का 15% से 20% है। इसकी चमक समय के साथ-साथ थोड़ी बहुत बदलती रहती है, यानि यह एक परिवर्ती तारा है।

## ग्रहीय मंडल
सन् 1963 से 1973 तक बहुत से खगोलशास्त्री मानते थे के बारनर्ड के तारे के इर्द-गिर्द एक बृहस्पति जैसा गैस दानव ग्रह परिक्रमा कर रहा है लेकिन बाद में अध्ययन से यह बात ग़लत साबित हुई। फिर भी इसके मंडल में किसी ग़ैर सौरीय ग्रह के होने की सम्भावना पूरी तरह ख़त्म नहीं हुई। नवम्बर 2018 में एक अंतर्राष्ट्रीय खगोलशास्त्रियों के गुट ने घोषणा करी के बर्नार्ड तारे की परिक्रमा करती हुई एक महापृथ्वी पाई गई है। इसकी कक्षा तारे से लगभग 0.4 खगोलीय इकाई दूर है और इसकी कक्षीय अवधि लगभग 233 दिन है। इसका द्रव्यमान पृथ्वी का लगभग तीन गुना है। हालांकि इसकी तारे से दूरी पृथ्वी की हमारे सूरज से दूरी से आधी से भी कम है, बर्नार्ड तारे की कम चमक के कारण यह माना जाता है कि इस बहिर्ग्रह का सतही तापमान लगभग -170° सेंटीग्रेड होगा, यानि की यहाँ भयंकर ठंड है और पृथ्वी पर गैस अवस्था में पाए जाने वाले कई रसायन अगर यहाँ उपस्थित हों तो जमकर ठोस अवस्था में होंगे। ग्रह का नाम बर्नार्ड तारा बी (Barnard's Star b) रखा गया है।

## इन्हें भी देखें
* सर्पधारी तारामंडल
* लाल बौना तारा
* महापृथ्वी

## सन्दर्भ

श्रेणी:लाल बौने तारे
श्रेणी:ऍम-प्रकार मुख्य-अनुक्रम तारे
श्रेणी:तीव्र विशेष चाल वाले तारे
श्रेणी:सर्पधारी तारामंडल
श्रेणी:हिन्दी विकि डीवीडी परियोजना
पूर्वी एशिया

पूर्वी एशिया,  एशिया महाद्वीप का पूर्वी क्षेत्र है।

श्रेणी:एशिया
इस्लाम के राष्ट्र

इस्लाम धर्म के राष्ट्र निम्न हैँ-

* अफ़ग़ानिस्तान
* अल्जीरिया
* अज़रबैजान
* इराक़
* इरान
* इंडोनेशिया
* उइग़ुर
* उज्बेकिस्तान
* ओमान
* कज़ाकिस्तान
* किरगिज़िस्तान
* ट्युनीशिया
* ताजिकिस्तान
* तुर्की
* पाकिस्तान
* ब्रुनेई
* मलेशिया
* मिस्र
* यमन
* रूस
* लीबिया
* लेबनान
* सउदी अरब
* संयुक्त अरब अमीरात
* सीरिया
* सुडान
* सोमालिया
* फ़िलीस्तीन

श्रेणी:इस्लाम
रिशार्द वाग्नर

**विलहॅल्म रिशार्द वाग्नर** (जर्मन: Wilhelm Richard Wagner, जन्म: २२ मई १८१३, मृत्यु: १३ फ़रवरी १८८३), जिनका नाम **रिचर्ड वाग्नर** भी उच्चारित किया जाता है, एक जर्मन संगीतज्ञ और संगीत-निर्देशक थे जो अपनी ओपेरा की कृतियों के लिये जाने जाते हैं। उनके द्वारा बनाया गया संगीत लयो की भरमार, सुरों के पेचीदा तालमेल और वाद्य-व्यवस्था के लिये प्रसिद्ध है। उन्होनें पाश्चात्य शास्त्रीय संगीत पर एक गहरी छाप छोड़ी थी और उनकी 'त्रिस्तान उन्ट इज़ोल्ड' (Tristan und Isolde) नामक कृति से ही आधुनिक पश्चिमी संगीत की शुरुआत हुई मानी जाती है।

## इन्हें भी देखें
*वोल्फ़गांक आमडेयुस मोत्सार्ट

## सन्दर्भ


श्रेणी:जर्मन संगीतकार
श्रेणी:पाश्चात्य शास्त्रीय संगीतकार
नोआइदी

**नोआइदी** (उत्तरी सामी: noaidi) उत्तरी यूरोप के स्कैंडिनेविया क्षेत्र के सामी लोगों के पारम्परिक ओझाओं को कहते हैं। नोआदी सामियों के पारम्परिक धर्म-विश्वास में रोग हरने वाला और मानवों व देवताओं के बीच सम्बन्ध करने वाला व्यक्ति होता था। अधिकतर नोआदी १७वीं सदी में मार दिये गये थे क्योंकि सामी क्षेत्रों पर क़बज़ा करने वाले राजवंशो में उनके द्वारा विद्रोह फैलाने का डर रहता था। सामियों की कुछ ओझाप्रथाएँ कई साइबेरियाई संस्कृतियों से मिलती-जुलती थी।

## इन्हें भी देखें
* सामी लोग
*ओझाप्रथा

## सन्दर्भ


श्रेणी:ओझा
श्रेणी:सामी (यूरोप)
संघनन

गैस से द्रव बनने की परिघटना को संघनन कहते हैं। यह वाष्पन के विपरीत है। प्रायः जल-चक्र के सन्दर्भ में ही इसका प्रयोग होता है। वर्षा भी एक प्रकार का संघनन ही है।
गर्म हवाओं का विस्तार और शीतलन भी एक संघनन है 

## इन्हें भी देखें
*संघनित्र

श्रेणी:जल
रॉल प्रमेय

कलन विधियों में **रॉल प्रमेय** अथवा **रोल का प्रमेय** (Rolle's theorem) के अनुसार यदि किसी अवकलनीय फलन का मान दो अलग-अलग बिन्दुओं पर समान है तो आवश्यक रूप से उन दोनो बिन्दुओं के मध्य कम से कम एक बिन्दु ऐसा होगा जिसका अवकलज (फलन के ग्राफ में स्पर्शज्या का ढाल) शून्य अर्थात (०) होगा। रॉल का प्रमेय, माध्यमान प्रमेय (mean value theorem) का एक विशिष्ट रूप है। रॉल के प्रमेय का उपयोग मध्यमान प्रमेय को सिद्ध करने के लिये किया जाता है। टेलर के प्रमेय को सिद्ध करने का आधार भी यही प्रमेय है।

## प्रमेय का गणितीय रूप
thumb|right|300px|रॉल के प्रमेय का एक सरल उदाहरण

वास्तविक मान वाला फलन *f* इस प्रकार परिभाषित है कि यह बन्द अन्तराल [a,b] में सतत है, खुले अन्तराल (a,b) में अवकलनीय है और *f(a) = f(b)* तब &exist; c &isin; (a,b), इस प्रकार होगा की 
:f'(c) = 0.\,

## सन्दर्भ


## इन्हें भी देखें
*माध्यमान प्रमेय (मीन वैल्यू थिअरम)
*मध्यवर्ती मान प्रमेय (Intermediate value theorem)
*उच्चिष्ट और निम्निष्ट (मैक्सिमा ऐण्ड मिनिमा)

श्रेणी:गणित
श्रेणी:कलन
श्रेणी:कैलकुलस के प्रमेय
२०१३ सीस्तान और बलोचिस्तान भूकम्प

**२०१३ का सीस्तान और बलोचिस्तान भूकम्प** एक ७.८ रिक्टर के माप वाला एक शक्तिशाली भूकम्प था जो १६ अप्रैल २०१३ में ईरान के सीस्तान व बलोचिस्तान प्रान्त में सरावान और ख़ाश नामक शहरों के बीच में आया था। इसके प्रभाव पूर्वी ईरान और दक्षिणी पाकिस्तान में बहुत थे लेकिन झटके भारत, संयुक्त अरब अमीरात और क़तर तक महसूस किये गये। ईरान में इसमें सैकड़ों मृत्यु हुई और दिल्ली में इसके झटके ३० सैकिन्ड से ज़्यादा देर तक चले।

## इन्हें भी देखें
*सीस्तान व बलोचिस्तान

## सन्दर्भ


श्रेणी:२०१३ में भूकम्प
श्रेणी:ईरान में भूकम्प
श्रेणी:पाकिस्तान में भूकम्प
2013 बॉस्टन मैराथन धमाके

**2013 बॉस्टन मैराथन धमाके** अप्रैल 15, 2013, को स्थानीय समय अनुसार दोपहर के 2:50 बजे हुए दो बम धमाके थे जो बॉस्टन मैराथन के दौरान फटे थे। धमाके मैराथन की अंतिम रेखा के पास हुए जिनके कारण तीन लोगों की मृत्यु हुई और 144 घायल हुए। अभी तक कोई भी आधिकारिक रूप से संदिग्ध नहीं है। बॉस्टन मैराथन विश्व की सबसे पुरानी मैराथन है।

## सन्दर्भ

बॉस्टन मैराथन बम विस्फोट
अम्बाजी मंदिर, गुजरात

**अम्बाजी माता मन्दिर** (गुजराती:*અમ્બાજી માતા મન્દિર*) या **अरासुरी अम्बाजी मन्दिर** भारत में माँ शक्ति के ५१ शक्तिपीठों में से एक प्रधान पीठ है। यह पालनपुर से लगभग ६५ कि॰मी॰, आबू पर्वत से ४५ कि॰मी॰, आबू रोड से २० किमी, श्री अमीरगढ़ से ४२ कि॰मी॰, कडियाद्रा से ५० कि॰मी॰ दूरी पर गुजरात-राजस्थान सीमा पर अरासुर पर्वत पर स्थित है। यहाँ कोई प्रतिमा स्थापित नहीं है, केवल पवित्र श्रीयंत्र की पूजा मुख्य आराध्य रूप में की जाती है। इस यंत्र को कोई भी सीधे आंखों से देख नहीं सकता एवं इसकी फ़ोटोग्राफ़ी का भी निषेध है। मां अम्बाजी की मूल पीठस्थल कस्बे में गब्बर पर्वत के शिखर पर है। बड़ी संख्या में श्रद्धालु यहां तीर्थयात्रा करने वर्ष पर्यन्त आते रहते हैं, विशेषकर पूर्णिमा के दिन। भदर्वी पूर्णिमा के दिन यहाँ बड़ा मेला लगता है। देश भर से भक्तगण यहां मां की पूजा अर्चना हेतु आते हैं, विशेषकर जुलाई माह में। इस समय पूरे अम्बाजी कस्बे को दीपावली की तरह प्रकाश से सजाया जाता है। माना जाता है कि ये मन्दिर लगभग बारह सौ वर्ष से अधिक प्राचीन है। इस मंदिर का शिखर १०३ फ़ीट ऊंचा है और इस पर ३५८ स्वर्ण कलश स्थापित हैं। इस मेले में एक अनुमान के अनुसार २००८ में २५ लाख यात्री पहुंचने की संभावना थी।

## इतिहास
अम्बाजी मन्दिर हिन्दुओं की ५१ शक्ति-पीठों में से एक है। देवी की ५१ शक्तिपीठों में से कुछ प्रमुख शक्ति पीठ इस प्रकार से हैं:-
मां भगवती महाकाली मां शक्ति, उज्जैन, माँ कामाक्षी, कांचीपुरम, माता ब्रह्मरंध्र, श्रीशैलम में, श्री कुमारिका, कन्याकुमारी,माँ शाकम्भरी शक्तिपीठ सहारनपुर,महालक्ष्मी मंदिर, कोल्हापुर, देवी ललिता, प्रयाग, विन्ध्यवासिनी देवी, विन्ध्याचल, विशालाक्षी, वाराणसी, मंगलावती, गया एवं मां सुंदरी, बंगाल में तथा गुह्येश्वरी नेपाल में। गब्बर पर्वत गुजरात एवं राजस्थान की सीमा पर स्थित है। यहां पर पवित्र गुप्त नदी सरस्वती का उद्गम अरासुर पहाड़ी पर प्राचीन पर्वतमाला अरावली के दक्षिण-पश्चिम में समुद्र सतह से  की ऊंचाई पर  क्षेत्रफ़ल में अम्बाजी शक्तिपीठ स्थित है। यह ५१ शक्तिपीठों में से एक है जहां मां सती का हृदय गिरा था। इसका उल्लेख "तंत्र चूड़ामणि" में भी मिलता है। इस गब्बर पर्वत के शिखर पर देवी का एक छोटा मंदिर स्थित है जिसकी पश्चिमी छोर पर दीवार बनी है। यहां नीचे से ९९९ सीढ़ियों के जीने से पहाड़ी पर चढ़कर पहुंचा जा सकता है। माता श्री अरासुरी अम्बिका के निज मंदिर में श्री बीजयंत्र के सामने एक पवित्र ज्योति अटूट प्रज्वलित रहती है। 

इसके अलावा गब्बर पर्वत पर अन्य दर्शनीय स्थल भी हैं, जैसे सनसेट प्वाइंट, गुफाएं, माताजी के झूले एवं रज्जुमार्ग का सास्ता। हाल की खोज से ज्ञात हुआ है कि अम्बाजी के इस मन्दिर का निर्माण वल्लभी शासक, सूर्यवंश सम्राट अरुण सेन ने चौथी शताब्दी, ईसवी में करवाया था।

## इन्हें भी देखें
* बनासकांठा ज़िला

## बाहरी कड़ियाँ
* अम्बाजी मन्दिर जालस्थल
* इस मंदिर में हुआ था श्रीकृष्ण का मुंडन संस्कार travel.vibrant4.com पर
* अम्बाजी मन्दिर की यात्रा का वीडियो: - देखें वेबदुनिया हिन्दी पर
* अम्बाजी से और को परिवहन
* अम्बाजी की आरती की शहनाई में धुन DeshGujarat.com पर
* अम्बाजी मंदिर भ्रमण का विज्ञापन वीडियो, यूट्यूब पर, अभिनेता अमिताभ बच्चन द्वारा

## सन्दर्भ

श्रेणी:गुजरात में हिन्दू मन्दिर
श्रेणी:शक्ति मंदिर
श्रेणी:शक्ति पीठ
श्रेणी:बनासकांठा ज़िला
ईरान का परमाणु कार्यक्रम

ईरान का परमाणु कार्यक्रम 1950 के दशक में संयुक्त राज्य अमेरिका की मदद से शांति के लिए परमाणु कार्यक्रम (Atoms for Peace program) के रूप में शुरू किया गया था। ईरान के परमाणु कार्यक्रम में संयुक्त राज्य अमेरिका और पश्चिमी यूरोपीय देशों की भागीदारी 1979 ईरानी क्रांति (ईरान के शाह की विदाई) तक जारी रही।

1979 की क्रांति के बाद, एक गुप्त परमाणु हथियार अनुसन्धान कार्यक्रम जो अयातुल्ला रूहोल्लाह खोमैनी ने भंग कर दिया। क्योंकि वह मानता था कि इस तरह के हथियार मुस्लिम नैतिकता और न्यायशास्त्र के तहत वर्जित माने जाते हैं। परमाणु हथियारों में छोटे पैमाने पर अनुसन्धान ईरान-इराक युद्ध के दौरान फिर से आरम्भ हुआ और 1989 में अयातुल्ला की मौत के बाद इसमें महत्वपूर्ण विस्तार किया गया। 
ईरान के परमाणु कार्यक्रम में कई अनुसन्धान स्थल, दो यूरेनियम खानें, एक अनुसन्धान रिएक्टर और यूरेनियम प्रसंस्करण सुविधाएँ जिसमें तीन ज्ञात यूरेनियम संवर्धन संयन्त्रों को शामिल किया जाता है, को शामिल किया गया है।

## सन्दर्भ

परमाणु कार्यक्रम
परमाणु कार्यक्रम
गुफ़ादूध

**गुफ़ादूध** या **चाँददूध** (अंग्रेज़ी: moonmilk, जर्मन: mondmilch) गुफ़ाओं में मिलने वाला एक सफ़ेद गाढ़े-दूध जैसा पदार्थ होता है। यह गुफाओं में बनने वाले अन्य पदार्थों जैसा होता है लेकिन इसकी विषेशता यह है कि यह सख़्त होकर पत्थर में परिवर्तित नहीं होता। यह चूना पत्थर से चू कर निकलने वाला तलछट द्रव होता है जिसमें कैल्साइट, हाइड्रोमैग्नेसाइट और मोनोहाइड्रोकैल्साइट जैसे विभिन्न कार्बोनाइट पदार्थ शामिल होते हैं। 

## उत्पत्ति
गुफ़ाओं में गुफादूध की उत्पत्ति की प्रक्रिया को लेकर मतभेद है। कुछ वैज्ञानिक मानते हैं कि यह रसायनिक प्रक्रिया कि बजाय बैक्टीरिया से सम्बन्धित प्रक्रिया से बनता है। अभी सहमति नहीं बनी है।

## अन्य विवरण
मार्च २००४ में स्पेन में वैज्ञानिकों को एक ३०० मीटर लम्बी गुफादूध की नदी मिली। इस गुफा का स्थान गुप्त रखा गया है क्योंकि यह डर है कि पर्यटकों और असामाजिक तत्वों द्वारा इसको नुक़सान पहुँचाया जा सकता है।

## इन्हें भी देखें
*गुफ़ा
*कैल्साइट

## सन्दर्भ


श्रेणी:गुफ़ाएँ
शेषाचलम पहाड़ियाँ

**शेषचलम की पहाड़ियाँ** (शेषाचलम् = शेष + अचलम् = शेष पर्वत) पूर्वी घाट की महत्वपूर्ण पर्वत शृंखला है, जो दक्षिण भारत के दक्षिणी आंध्र प्रदेश राज्य में विस्तारित है। इसी पहाड़ी पर तिरूपति का मन्दिर है।

## भौगोलिक स्थिति
कैम्ब्रियन- पूर्व युग में (लगभग 3.8 अरब से 54 करोड़ वर्ष पूर्व) बनी इन पहाड़ियों में चुना-पत्थर के बीच-बीच में बलुआ पत्थरों और स्लेट जैसी चट्टानों की परतें हैं। ये अत्यंत बिखरी हुयी है और इनमें अनेक लंबी घाटियां है। ये पहाड़ियाँ पश्चिम और पश्चिमोत्तर में रायलसिमा उच्च भूमि और पूर्वोत्तर में नांदयाल घाटी (कुन्देरु नदी से बनी) से सीमांकित है। शेषचलम पहाड़ियाँ लगभग 8000 वर्ग किलो मीटर में फैली है और उनका सामान्य विस्तार दक्षिण -दक्षिण पूर्व की तरफ है। उत्तर में एरमाला पर्वत श्रेणी के साथ शेषचलम पहाड़ियों की ऊंचाई भी 400 से 1370 मीटर तक घटती-बढ़ती है। अपर्याप्त वर्षा के कारण इन पहाड़ियों की ढलानों पर बहुत कम जंगल है। पनेरु की सहायक नदियां इस क्षेत्र को अपवाहित करती है। ऊबड़-खाबड़ स्थलाकृति, अनुर्वर मिट्टी और अर्धशुष्क जलवायु यहाँ कृषि को वाधित करते हैं।
]]

## खनिज संपदा और फसलें
ज्वार, मूँगफली यहाँ की मुख्य फसलें है। यहाँ पर स्बेस्टस, बैराइट और चुना-पत्थर का खनन होता है। हथकरघा, बांस व ईंट निर्माण यहाँ की अन्य महत्वपूर्ण आर्थिक गतिविधियां है और पूलिवेंडला एकमात्र महत्वपूर्ण नगर है। 

## सन्दर्भ

## इन्हें भी देखें
* पूर्वी घाट

## बाहरी कड़ियाँ
* Encyclopædia Britannica
* Temples and Legends of Andhra Pradesh

श्रेणी:भारत के पर्वत
प्रक्षेप्य

एक **प्रक्षेप्य** वह वस्तु कहलाती है जिसे दिक् (खाली अथवा नहीं) में किसी बल के अधीन प्रक्षेपित किया जाता है। यद्यपि समष्टि (दिक्) में किसी भी वस्तु की गति (उदाहरण के लिए क्रिकेट के खेल में क्षेत्ररक्षक द्वारा गेंद को फैंकना) को प्रक्षेप्य कहा जा सकता है, यह शब्द सामान्यतः कम मारक क्षमता वाली वस्तुओं के लिए काम में ली जाती है। प्रक्षेप्य वक्र के विश्लेषण के लिए गणितीय गति के समीकरणों का उपयोग किया जाता है।

## वाहक बल

## वाहक प्रक्षेप्य
बहुत प्रक्षेप्य, उदाहरण के लिए शैल, विस्फोटक पदार्थ अथवा अन्य रासायनिक या जैविक पदार्थ ले जा सकता है। साथ ही एक प्रक्षेप्य को विस्फोटक पेलोड से विशेष क्षति के लिए भी बनाया जा सकता है जैसे : आग (प्रारंभिक थर्मल हथियार देखें), 	विषप्रयोग (विषेले तीर)।
## गतिज प्रक्षेप्य

## प्ररूपी प्रक्षेप्य चाल

## ये भी देखें
*प्रक्षेपिकी
*बारूद
*संघात गंभीर्य
*प्रक्षेप्य बिन्दु
*Projectile use by living systems
**बाण
**प्रक्षेपास्त्र
**भाला
**तॉरपीडो
*प्रक्षेप्य की परास
*प्रक्षेप्य का प्रक्षेप्य वक्र

## सन्दर्भ

## बाहरी कड़ियाँ

* Open Source Physics computer model
*Projectile Motion Applet
*Another projectile Motion Applet

श्रेणी:गोला-बारूद
*
बिड़ोदी बड़ी

**बिड़ोदी बड़ी** भारतीय राज्य राजस्थान के सीकर जिले की लक्ष्मणगढ़ तहसील का एक गाँव है। यह लक्ष्मणगढ़ से  पूर्व में तथा नवलगढ़ से  पश्चिम में स्थित है। इसके सीमाएं खींवासर, बीदासर, बीदसर, बिड़ोदी छोटी, झाड़ेवा और रामसिंह पुरा (ब्राह्मणों की ढाणी) गाँवों से लगती है।
## ग्राम सरकार
**बिड़ोदी बड़ी**, बिड़ोदी छोटी, भूधा का बास, रामसिंह पुरा, झाड़ेवा और जोगियो का बास, बिड़ोदी बड़ी पंचायत समिति में आते हैं। यहाँ की वर्तमान सरपंच राजेन्द्र प्रसाद है। इस पंचायत में ११ वार्ड सदस्यों का चुनाव मतदान द्वारा यहाँ के लोग करते हैं।
### बिड़ोदी बड़ी ग्राम पंचायत समिति के अधीन गाँव
* झाड़ेवा
* बिड़ोदी बड़ी
* भूधा का बास
* रामसिंह पुरा
* बिड़ोदी छोटी
* जोगियो का बास
* चक बिडोदी

## सन्दर्भ

## बाहरी कड़ियाँ
* बिड़ोदी छोटी का गूगल मानचित्र दृश्य
* सीकर में सरपंचों का विवरण
* बिड़ोदी बड़ी पंचायत के मतदाताओं की सूची
* सीकर जीले का राजकीय वेब-पृष्ठ

श्रेणी:सीकर ज़िले के गाँव
दुर्बल अन्योन्य क्रिया

**दुर्बल अन्योन्य क्रिया** (अक्सर दुर्बल बल व दुर्बल नाभिकीय बल के नाम से भी जाना जाता है) प्रकृति की चार मूलभूत अन्योन्य क्रियाओं में से एक है, अन्य चार अन्योन्य क्रियाएं गुरुत्वाकर्षण, विद्युत चुम्बकीय अन्योन्य क्रिया और प्रबल अन्योन्य क्रिया हैं। यह अन्योन्य क्रिया, उप-परमाणविक कणों के रेडियोधर्मी क्षय और नाभिकीय संलयन के लिए उत्तरदायी है। सभी ज्ञात फर्मिऑन (वे कण जिनका स्पिन अर्द्ध-पूर्ण संख्या होती है) यह अन्योन्य क्रिया करते हैं। 

कण भौतिकी मेंमानक प्रतिमान के अनुसार दुर्बल अन्योन्य क्रिया Z अथवा W बोसॉन के विनिमय (उत्सर्जन अथवा अवशोषण) से होती है और अन्य तीन बलों की भांती यह भी अस्पृशी बल माना जाता है। बीटा क्षय रेडियोधर्मिता का एक उदाहरण इस क्रिया का सबसे ज्ञात उदाहरण है। W व Z बोसॉनों का द्रव्यमान प्रोटोन व न्यूट्रोन की तुलना में बहुत अधीक होता है और यह भारीपन ही दुर्बल बल की परास कम होने का मुख्य कारण है। इसे दुर्बल बल कहने का कारण इस बल का अन्य दो बलों विद्युत चुम्बकीय व प्रबल की तुलना में इसका मान का परिमाण की कोटि कई गुणा कम होना है। अधिकतर कण समय के साथ दुर्बल बल के अधीन क्षय होते हैं। क्वार्क फ्लेवर परिवर्तन भी केवल इस बल के अधीन ही होता है।
## गुणधर्म
thumb|right|280px|यह चित्र मानक प्रतिमान के छ: क्वार्कों के लिए द्रवायमान व आवेश को आरेखित करता है और दुर्बल अन्योन्य क्रिया के कारण विभिन्न क्षय चित्रित करता है और कुछ ऐसे ही संकेत प्रदर्शित करता है।
निम्न कारक दुर्बल अन्योन्य क्रिया को अद्वितीय बनाते हैं :
# यह एक मात्र अन्योन्य क्रिया है जो क्वार्क का फ्लेवर बदलने में सक्षम है।
# यह एक मात्र अन्योन्य क्रिया है जिसमें समता उल्लंघन होता है और आवेश-समता उल्लंघन होता है।
# इस अन्योन्य क्रिया के वाहक कण (जो कि गेज बोसॉन के नाम से जाने जाते हैं।) द्रव्यमान सहित होते हैं, यह असामान्य गुण मानक प्रतिमान में हिग्स प्रक्रिया द्वारा समझाया गया है।
विशाल द्रव्यमान (लगभग ९० गीगा इलेक्ट्रोन वोल्ट प्रति वर्ग c) के कारण W व Z बोसॉन नामक बल वाहक कम आयु वाले होते हैं। इनकी आयुकाल १&times;१०-२४ सैकण्ड से भी कम होता है।
### दुर्बल आयसो-स्पिन व दुर्बल हायपर आवेश

## सन्दर्भ

## ये भी देखें
* मानक प्रतिमान
* प्रबल अन्योन्य क्रिया
* विद्युतचुम्बकत्व
* गुरुत्वाकर्षण
एडम स्कॉट

**एडम स्कॉट** (जन्म: अप्रैल 3, 1973) अमेरिकी अभिनेता हैं जो टेलिविज़न और फ़िल्मों में अभिनय करते हैं। ये स्टार्ज़ चैनल पर प्रसारित होने वाली कॉमेडी शृंखला *[[पार्टी डाउन]]* में हॅनरी पोलार्ड और एनबीसी सिटकॉम *[[पार्क्स एण्ड रिक्रीएशन]]* में बॅन वायट की अपनी भूमिकाओं के लिए प्रसिद्ध हैं।

श्रेणी:जीवित लोग
श्रेणी:1973 में जन्मे लोग
प्रबल अन्योन्य क्रिया

**प्रबल अन्योन्य क्रिया** (अक्सर प्रबल बल, प्रबल नाभिकीय बल और कलर अन्योन्य क्रिया के नाम से भी जाना जाता है) () प्रकृति की चार मूलभूत अन्योन्य क्रियाओं में से एक है, अन्य तीन अन्योन्य क्रियाएं गुरुत्वाकर्षण, विद्युत चुम्बकीय अन्योन्य क्रिया और दुर्बल अन्योन्य क्रिया हैं। नाभिकीय स्तर पर यह अन्योन्य क्रिया विद्यत चुम्बकीय अन्योन्य क्रिया से १०० गुना प्रबल है अतः दुर्बल व गुरुत्वीय अन्योन्य क्रियाओं से यह बहुत ज्यादा प्रबल है।
इस अन्योन्य क्रिया को प्रोटोनों व न्यूट्रोनों के बन्धन बल के रूप में भी पहचाना जाता है।
## इतिहास
सत्तर के दशक से पहले भौतिकविद आण्विक नाभिक की बन्धन प्रक्रिया के बारे में अनिश्चित थे। यह उस समय भी ज्ञात था कि नाभिक प्रोटोनों व न्यूट्रॉनों से मिलकर बना है जहाँ प्रोटॉन धनावेशित कण हैं और न्यूट्रॉन अनावेशित (आवेश विहीन) कण हैं। अतः ये प्रभाव एक दुसरे के विरोधी दिखाई देते थे। तत्कालीन भौतिक ज्ञान के अनुसार, धनावेशित कण एक दुसरे को प्रतिकर्षित करते हैं और अतः नाभिक का विघटन बहुत ही जल्दी होना चाहिए अथवा नाभिक अस्थित्व में नहीं होना चाहिए। यद्यपि यह कभी प्रेक्षित नहीं किया गया। अतः इस प्रक्रिया को समझने के लिए नये भौतिकी की जरुरत थी।

प्रोटॉनों के परस्पर विद्युत चुम्बकीय प्रतिकर्षण के के बावजूद आण्विक नाभिक को समझने के लिए एक नया प्रबल आकर्षण बल का अभिगृहित दिया गया। इस कल्पित बल को प्रबल बल (Strong force) नाम दिया गया, जिसे एक मूलभूत बल माना गया जो नाभिक पर आरोपित होता है जहाँ नाभिक प्रोटॉनों व न्यूट्रॉनों से बना होता है। यहाँ इस बल का वाहक π± व π0 को माना गया। साथ ही इन कणों के द्रव्यमान के आधार पर इस बल की परास फर्मी (१०−१५) कोटि की मानी जाने लगी।

इसका आविष्कार बाद में हुआ कि प्रोटॉन व न्यूट्रॉन मूलभूत कण नहीं हैं बल्कि अपने घटक कणों क्वार्क से मिलकर बने हैं। नाभिकीय कणों के मध्य लगने वाला प्रबल आकर्षण बल प्रोटॉन व न्यूट्रॉन के अन्दर स्थित क्वार्कों को बांधे रखने वाले मूलभूत कण का पार्श्व प्रभाव मात्र है। क्वांटम क्रोमो गतिकी के सिद्धान्तानुसार क्वार्क रंगीन आवेश रखते हैं यद्यपि यह रंग सामान्य रंगो से सम्बन्धित नहीं है। अलग वर्ण आवेश वाले क्वार्क प्रबल अन्योन्य क्रिया के प्रभाव में एक दूसरे को आकर्षित करते हैं जिसके वाहक ग्लुओन नामक कण हैं।

## विवरण
इस अन्योन्य क्रिया को प्रबल कहने का मुख्य कारण इसका सभी अन्योन्य क्रियाओं में प्रबलतम होना है। यह बल विद्युत चुम्बकीय बलों से १०२ गुणा, दुर्बल बल से १०६ गुणा और गुरुत्वीय बल से १०३९ गुणा प्रबल होता है।
### प्रबल बल का व्यवहार
इस बल का अध्ययन मुख्यतः क्वांटम क्रोमो गतिकी (QCD) में किया जाता है जो की मानक प्रतिमान का एक महत्वपूर्ण भाग है। गणितीय रूप से क्वांटम क्रोमो गतिकी सममिति समूह SU(3) पर आधारित अक्रमविनिमय आमान सिद्धान्त है।

क्वार्क व ग्लुओन ही केवल ऐसे मूलभूत कण हैं जो विलुप्त नहीं होने वाला वर्ण-आवेश रखते हैं अतः प्रबल अन्योन्य क्रिया में भाग लेते हैं। प्रबल बल प्रत्यक्ष रूप से केवल क्वार्क व ग्लुओन से ही क्रिया करता है।

## सन्दर्भ


## ये भी देखें
* नाभिकीय भौतिकी
* क्वांटम क्षेत्र सिद्धान्त
* मानक प्रतिमान
* दुर्बल अन्योन्य क्रिया
* गुरुत्वाकर्षण

श्रेणी:भौतिकी
श्रेणी:नाभिकीय भौतिकी
श्रेणी:कण भौतिकी
श्रेणी:भौतिक अवधारणायें
तीस मीटर टेलीस्कोप

**तीस मीटर टेलीस्कोप** [Thirty Meter Telescope(TMT)], माउना कीआ, हवाई मे स्थापित होने जा रहा दुनिया का सबसे बड़ा ऑप्टिकल टेलीस्कोप है | हवाई के बोर्ड ऑफ नेचुरल रिसोर्स (बीएलएनाआर) ने इसके निर्माण की मंजुरी दी है | अगली पीढ़ी के इस टेलीस्कोप में तीस मीटर का दर्पण लगा होगा | इसी कारण इसका नाम तीस मीटर टेलीस्कोप यानी टीएमटी रखा गया है | यह स्पष्ट तस्वीरों को लेने के लिए अल्ट्रावायलट इमेज को मिड-इंफ्रारेड वेवलैंथ की मदद से खिंचेगा | इसके निर्माण में 54 अरब रुपए खर्च होने का अनुमान है | टीएमटी 13 अरब प्रकाश वर्ष दूर स्थित आकाशीय पिंडो की तस्वीर ले सकने में सक्षम होगा | माना जाता है कि इससे कुछ अधिक दूरी पर ब्रह्मांड का दूसरा छोर है | टीएमटी मौजुदा ऑप्टिकल टेलीस्कोप की तुलना में नौ गुना बड़ा होगा और उससे तीन गुना अधिक स्पष्ट तस्वीरें ले सकेगा | यह परियोजना पांच देशों अमेरिका, कनाडा, जापान, चीन और भारत के शैक्षणिक संस्थानो और वैज्ञानिकों के बीच सहयोग का नतीजा है | टीएमटी 2021 तक अध्ययन करना शुरु कर देगा |

## सन्दर्भ

श्रेणी:दूरदर्शी
चैनल यु.एफ़.एक्स

**चैनल यु.एफ़.एक्स ** (अंग्रेज़ी: Channel UFX) एक दक्षिण भारतीय सेटेलाईट टेलीविजन चैनल यु.एफ़. ग्रुप चेन्नई, तमिल नाडु में आधारित उद्यम द्वारा स्वामित्व में है, जो अंग्रेज़ी, हिन्दी और भारत की अन्य क्षेत्रीय भाषाओं में फिल्‍मी गीतों का कार्यक्रम का प्रसारण. इसकी२९ मई 2010 में की।
 
## कार्यक्रम

* फ्यूज 
* फेम बुक 
* है ट्यून्स
* न्यू फोल्डर 
* प्लग इन 
* त्रैयाक्स
* अन रिजर्व्ड

## सन्दर्भ

श्रेणी:भारत में टीवी चैनल
वेनेरा 1

**वेनेरा 1** (Venera 1), जिसे वेनेरा 1VA No.2 के रूप में भी जाना जाता है, सोवियत संघ के वेनेरा कार्यक्रम अंतर्गत, शुक्र के लिए उड़ान भरने वाला पहला अंतरिक्ष यान था। वेनेरा 1 का वजन 643.5-किलोग्राम (1,419 पाउंड) था, जिसमें एक बेलनाकार 1.05 मीटर (3 फीट 5 इंच) का व्यास प्रोब लगा हुआ था। जिसकी ऊंचाई 2.035 मीटर (6 फीट 8.1 इंच) थी। यह आंतरिक वितरण के साथ गर्मी के वितरण को बनाए रखने के लिए शुष्क नाइट्रोजन के साथ 1.2 (120 kPa) का वायुमंडल दबाव सह सकने में सक्षम था। इस वायुयान में 922.8 मेगाहर्ट्ज की आवृत्ति पर शुक्र से पृथ्वी पर डेटा भेजने के लिए 2 मीटर का परवलयिक तार-जाल एंटीना लगाया गया था।

## प्रक्षेपण
वेनेरा 1 को फरवरी 1961 को शुक्र ग्रह पर प्रक्षेपण के लिए बनाया गया अंतरिक्ष यान था, परन्तु किसी तकनिकी खराबी के चलते यह अंतरिक्ष यान पृथ्वी की कक्षा से ही बाहर नही निकल सका, और अपने उदेश्य को पूरा नही कर सका।

## सन्दर्भ

श्रेणी:अंतरिक्ष यान
वेनेरा 3

**वेनेरा 3** (Venera 3), शुक्र ग्रह के लिए सोवियत संघ का एक लैंडर था। हालांकि शुक्र के वायुमंडलीय मापन के अपने अभियान मे यह विफल हो गया, पर किसी अन्य ग्रह की धरती को छुने वाली यह पहली मानव निर्मित वस्तुं बन गई। दुर्भाग्य से, एक खराबी ने इसे शुक्र के किसी भी वैज्ञानिक डेटा को प्रेषित करने से रोक दिया | यह 15 नवम्बर,1965 को बैकोनुर, कज़ाख़िस्तान से रवाना हुआ, और 1 मार्च 1966 को शुक्र से टकराया |

## सन्दर्भ

श्रेणी:अंतरिक्ष यान
संघट्ट प्राचल

**संघात प्राचल** () (इम्पेक्ट पैरामीटर) b उस लम्बवत दूरी को कहा जाता है जो प्रक्षेप्य पर लगने वाले क्षेत्र के केन्द्र बिन्दु U(r) व प्रक्षेप्य के पथ के मध्य होती है। (चित्र देखें)। यह बहुधा नाभिकीय भौतिकी (रदरफोर्ड प्रकीर्णन देखें) व चिरसम्मत यांत्रिकी में काम मे लिया जाता है।

संघात प्राचल का प्रकीर्णन कोण &theta; से निम्न सम्बन्ध होता है।
:\theta=\pi-2b\int_{r_\mathrm{min}}^\infty \frac{dr}{r^2\sqrt{1-(b/r)^2-2U/mv_\infty^2}}
जहाँ v_\infty प्रक्षेप्य का वेग है जब वह केन्द्र से बहुत दुर होता है और r_\mathrm{min} केन्द्र से निम्नतम दूरी है।

## सन्दर्भ

*https://web.archive.org/web/20130524155030/http://hyperphysics.phy-astr.gsu.edu/hbase/nuclear/rutsca2.html

श्रेणी:भौतिकी
श्रेणी:चिरसम्मत भौतिकी
मुस्लिम स्टूडेंट्स आर्गेनाइजेशन ऑफ़ इंडिया

350px|मुस्लिम स्टूडेंट्स आर्गेनाइजेशन ऑफ़ इंडिया एक सुन्नी मुस्लिम युवाओं की भारत में सबसे बड़ी संस्था है।
**मुस्लिम स्टूडेंट्स आर्गेनाइजेशन ऑफ़ इंडिया** भारतीय सुन्नी युवकों की देश की सबसे बड़ी संस्था है। इसको सन 1977 में वकील इस्माईल वफा़ ने अलीगढ़ मुस्लिम यूनिवर्सिटी में स्थापित की थी।

हज़रत सय्यद मुहम्मद अमीन मिया कादरी और हज़रत अख्तर रजा खान अजहरी मिया की दुआओं से यह संस्था देश के कोने कोने में पहुँच चुकी है।

मुस्लिम नौजवानों में देश से मुहब्बत और दीन से वाबस्तगी करना इसका अहम् मकसद है जिस पर यह अग्रर है।

## नारा
कुरान के आयात, * कुनू माअससादेकीन* यानी सच्चों के साथ हो जाओ यह इसका नारा है और इसके अनुसार संस्था के माध्यम से हजा़रों मुसलमान विद्यार्थियों को नई दिशा मिली है।

## शाखाएँँ
इस समय संस्था की शाखाएँँ अलीगढ़ मुस्लिम यूनिवर्सिटी, जामिया मिल्लिया इस्लामिया यूनिवर्सिटी और जामिया हमदर्द समेत उत्तर प्रदेश, दिल्ली, राजस्थान, गुजरात, उत्तराखंड, छत्तीसगढ़, मणिपुर, आन्ध्रा प्रदेश और महाराष्ट्र में काम कर रही हैं।

## उद्देश्य
* मुसलमान युवकों में इस्लामी धर्म-चिंतन को आम करना।
*स्कूल, कॉलेज, यूनिवर्सिटीज और मदारिस-इ-इस्ल्मामिया में नौजवानों के ज़रिये दीनी मिल्ली माहौल को आम करना!
*नौजवानों में समाज और मुल्क के लिए उनकी ज़िम्मेदारी का एहसास दिलाना!
*समाज में पनप रही बुराईयों से नौजवानों को दूर रखते हुए उनके खात्मे में इनका अहम् रोले अदा करवाना
*समाज में इस्लाम में प्यार मुहब्बत अमन के पैघाम के ज़रिये नफरतों को दूर करना और भाईचारे का महौल बनाना !
*तालीम के प्रचार प्रसार में अहम् किरदार अदा करना
*स्टूडेंट्स को उनके करियर और जॉब्स के मुताल्लिक जानकारी फ़राहम करना !

## संदर्भ

## बाहरी कड़ियाँ

* www.msoofindia.net 

श्रेणी:छात्र संगठन
श्रेणी:भारत के मुस्लिम संगठन